text: Fáa tann besta boðskapin í barnahædd
text: #000002
text: - Tá kirkjan skipar fyri eini familjugudstænastu, er hetta eitt gott høvi at fáa børnini í talu, sigur Hanus Pál Jógvansson. Sunnudagin tosaði hann við og svaraði spurningum frá børnunum í Tvøroyrar kirkju.
text: #000003
text: Fáa tann besta boðskapin Orð: Snorri Brend (folkakirkjan.fo)/Høvuðsmynd: Carsten Fonsdal MikkelsenFamiljugudstænastur: Hóast tað mangan er trupult hjá teimum at sita still undir eini gudstænastu, er eingin í iva um, at børnini eiga sítt natúrliga pláss í eini kirkju.Tað er altíð pláss fyri teimum í kirkjuni, og hevur ein tí mangastaðni skipað gudstænasturnar so, at børnini kunnu sita í friði og náðum og tekna ella mála.Uppaftur aðrastaðni, har møguleiki er fyri tí, verður hildin sunnudagsskúli í øðrum hølum í kirkjuni ella kirkjuhúsi undir sjálvari gudstænastuni. Á henda hátt kunnu bæði foreldur og børn fáa nakað gott heim aftur við sær, tá tey aftaná fara til hús.Nú, ið summarferian er av, hava fleiri kirkjur tikið upp tann táttin at hava familjugudstænastur hesa tíðina á árinum. Hetta hendir samstundis, sum teir staðbundnu sunnudagsskúlarnir byrja aftur eftir summarsteðgin.Hesar gudstænasturnar verða skipaðar ymiskt, men felags fyri tær er kortini tað, at alt verður gjørt fyri at børnini – og foreldur teirra – skilja boðskapin, sum prædikuteksturin snýr seg um.Umframt hetta verða eisini fleiri barnavinarligir sangir sungnir, eins og ein haraftrat gevur møguleika fyri at ein kann syngja lættari sangir, sum tey helst kenna frá sunnudagsskúlanum.Har tað ber til, verður eisini skipað so fyri, at onkur kemur at læra børnini onkran nýggjan sang, ella tey syngja teir góðu gomlu.- Ein slík familjugudstænasta er eitt fínt høvi at fáa børnini í talu, og greiða teimum frá dagsins teksti, sigur hvalbiarpresturin, Hanus Pál Jógvansson, sum sunnudagin hevði eina slíka gudstænastu á Tvøroyri.Prestagjald hansara – Suðuroyar norðara prestagjald – fer hann at røkja saman við nýggja sóknarprestinum á Tvøroyri, Anniku Magnussen Gaard, sum fer í starvið 1. oktober. Í felag fara tey at hava ábyrgd av kirkjunum í Sandvík, Hvalba, Tvøroyri og Fámjin, umframt bønhúsinum í Øravík.
text: #000004
text: Myndir: Hava verið í Góðmansskorð
text: #000008